Yaƙin Duniya na 2 da turanci World War II akan kintse rubutun kamar haka WWII ko WW2, har wayau ana kiran shi da turanci Second World War. Yaƙin duniya dai wani yaƙine da duniya baki daya suka afka a cikin wanda ya kwashi tsawon shekaru shida (6) ana gwabzawa, tun daga shekara ta alib 1939 har zuwa shekara ta alib 1945. Mafiya yawan kasashen duniya tare da ƙasashe masu ƙarfi sune suka ja daga a tsakanin su, inda suke yaƙan juna: Hakane ya haifar da gagarumin gumurzu tsakaninsu wanda akalla mutane sama da miliyan ɗari ne (100,000,000) suka tsunduma a ciki daga kasashe sama da talatin (30). Mafiya yawan ƙasashen da suka shiga cikin yaƙin sun saka dukkan tattalin arzikin su, da Masana'antunsu da ilimin su na kimiyya da fasaha don ganin sun yi galaba a yaƙin. Yaƙin duniya na II shine yaki mafi muni a duniya wanda Dan'adam bai taba gani ba, inda aka samu rasa rayukan mutane daga miliyan 50 zuwa miliyan 85, yawan cinsu fararen kaya ne daga Kasar Soviet Union wato Rasha ayanzu da kuma Kasar Sin.